Myrtilos

Myrtilos () je v gréckej mytológii syn  boha Herma a Theoboulé,Hyginus, Fabulae 224. alebo Amazonky Myrto, zo schólia Apollónia Rodského, Argonautica, 1,752. vozataj élidského kráľa Oinomaa.

Oinomaos, kráľ élidskej Pisy, mal krásnu dcéru Hippodameiu. Jej otec nechcel, aby sa vydala, lebo mu vyveštili, že jej manžel sa stane príčinou jeho smrti.Apollodoros, Bibliotheca, Epitome, E,2,4. Pretože mal najrýchlejšie kone na svete, vyzval každého jej nápadníka na preteky na voze s podmienkou, že víťaz smie porazeného zabiť kopijou.Diodoros, Bibliotheca historia, 4,73,4. Oinomaos tak pripravil o život až trinásť mladíkov.

Osud Oinomaa sa však naplnil, keď do Élidy prišiel o ruku jeho dcéry požiadať Tantalov syn Pelops, ktorý bol vyhnancom zo svojho kráľovstva. Pelops vlastnil kone, ktoré mu daroval boh Poseidón a uchýlil sa aj ku ľsti. Pred pretekom podplatil kráľovho vozataja Myrtila, aby na voze uvolnil zákolesník. Podľa inej verzie mu Hippodameia sľúbila polovicu kráľovstva, lebo sa chcela za Pelopa vydať.Hyginus, Fabulae 84. 

Oinomaios sa potom pred cieľom prevrátil a prišiel o život.Apollónios Rodský, Argonautica, 1,752–756. Podľa antického autora Diodora Sicílskeho po prehratých pretekoch zo žiaľu spáchal samovraždu.Diodoros, Bibliotheca historia, 4,73,6. Pelops následne získal ruku Hippodameie a aj kráľovský trón. Myrtilos sa však od Pelopa vďaky nedočkal. Namiesto odmeny ho dal Pelops zhodiť z vysokej skaly do mora. Podľa jednej verzie ho dal zabiť preto, lebo Myrtilos požadoval za mlčanie polovicu kráľovstva, podľa druhej, že Hippodameiu obťažoval.  Mýty sa však zhodujú v tom, že Myrtilos stihol pred smrťou Pelopa prekliať a s ním aj celý jeho rod.Apollodoros, Bibliotheca, Epitome, E,2,7-8. Boh Hermes vyslovenú kliatbu svojho syna splnil. Pelopovi synovia Atreus a Thyestes zomreli násilnou smrťou a aj jeho vnuk Agamemnón. 

 Referencie a bibliografia 

Kategória:Postavy gréckej mytológie